《和所盘九日》
宋代·丘葵

石铓如剑梦犹危，风帽桥边且任吹。
山送落晖应恨速，月临归任不妨迟，
欲从此夕颓如醉，试问明年健者谁。
一笑樽前俱是客，可堪摇动菊花期。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。